
క్వెట్టా : ఓ చర్చి బయట ఆదివారం ఉదయం బాంబు పేలుడు జరిగింది. నలుగురు ఉగ్రవాదులు ఈ ఘాతుకానికి తెగబడినట్లు తెలుస్తోంది. ఈ దుర్ఘటనలో 20 మంది గాయపడినట్లు సమాచారం. చర్చిలో కొందరిని నిర్బంధించి ఉంటారని పోలీసులు అనుమానిస్తున్నారు. భద్రతా దళాలు సంఘటనా స్థలానికి చేరుకుని, ఉగ్రవాదులను ఏరివేసేందుకు ప్రయత్నిస్తున్నాయి.ప్రత్యక్ష సాక్షుల కథనం ప్రకారం జార్ఘూన్ రోడ్లోని చర్చి సమీపంలో భారీ పేలుడు శబ్దాలు, అనంతరం తుపాకుల కాల్పులు కూడా వినిపించాయి. పోలీసులు, భద్రతా దళాలు సంఘటనా స్థలాన్ని స్వాధీనం చేసుకున్నాయి. భద్రతా దళాలు, ఉగ్రవాదుల మధ్య కాల్పులు జరుగుతున్నాయి. ఆ ప్రదేశం నుంచి దూరంగా వెళ్ళిపోవాలని మీడియాను పోలీసులు కోరారు. క్వెట్టాలోని అన్ని ఆసుపత్రుల్లో ఎమర్జెన్సీ ప్రకటించారు.

quetta : oo charchi bayata aadivaaram udayam baambu peludu jarigindi. naluguru ugravaadulu ee ghaatukaaniki tegabadinatlu telustondi. ee durghatanalo 20 mandi gayapadinatlu samacharam. charchilo kondarini nirbandhinchi untaarani poliisulu anumaanistunnaaru. bhadrata dalaalu sanghatanaa sthalaaniki cherukuni, ugravaadulanu erivesenduku prayatnistunnaayi.pratyaksha saakshula kathanam prakaaram jarghun rodloni charchi sameepamlo bhari peludu sabdaalu, anantaram tupaakula kaalpulu kuudaa vinipinchaayi. poliisulu, bhadrata dalaalu sanghatanaa sthalaanni swaadheenam chesukunnayi. bhadrata dalaalu, ugravaadula madhya kaalpulu jarugutunnaayi. aa pradesam nunchi dooramgaa vellipovalani meedianu poliisulu koraru. kvettaaloni anni aasupatrullo emergency prakatinchaaru.